Lexṣara n tsertit tadelsant akked tesnalsant di Lezzayer meqret, ilmeẓyen Iqbayliyen i d-iɛacen taluft-agi ugin lexṣara-nni.Azal n kraḍ n tmerwin n usenqed ilelli akked tsertit n uɛerreb, ur yezmir yiwen ad yeqleɛ « tisigert » n tmmuzɣa seg temnaḍt n Leqbayel, s umengal, tuɣal tefka-as azal , timɣur ugar (ktar) n wakken tella uqbel 1962 !Tikti n tmaziɣt tḥuza timetti merra, ɣas ulama adabu ur as-yefki ara amkan i ilaqen s wudem unsib. Ha-ta-ya tawala akked temsirt i ilaqen ɣef yimusnawen ad xemmen fell-as akken ilaq lḥal.